Kluitjies gebak in Karamelsous | SARIE
Kluitjies gebak in Karamelsous	deur Herman Lensing
Verhit oond tot 180 ˚C. Meng meel, bakpoeier en 60 ml van die bruinsuiker in 'n mengbak. Voeg melk, botter en vanieljesaadjies by en meng goed tot 'n deeg. Verdeel die deeg in 9 balle en rol elkeen in die res van die bruinsuiker. Plaas in 'n 25 cm koekpan wat gespuit is met kleefwerende sproei. Meng bruinsuiker en water vir die sous in 'n mediumgroot pot. Plaas oor hoë hitte en bring tot kookpunt. Laat vinnig kook totdat 'n ligte karamel begin vorm – sowat 8 minute. Voeg room en botter by en verwyder van hitte.Gooi die warm stroop oor die deegballetjies en bak vir 30 minute of tot goudbruin en gaar. Sit warm voor met dik room.
Wenk: Wil jy uithang? Verdeel die deeg tussen 6 – 8 oondvaste bakkies vir individuele porsies. Jou gaste sal baie spesiaal voel!